Λούκας Σόσιν

Ο Λούκας Σόσιν (πολωνικά: Łukasz Sosin, γεννημένος στις 7 Μαΐου 1977 στη Κρακοβία) είναι Πολωνός παλαίμαχος ποδοσφαιριστής, ο οποίος αγωνιζόταν ως επιθετικός.

Σταδιοδρομία σε συλλόγους 
Ξεκίνησε την καριέρα του από την δεύτερη τοπική ομάδα της πόλης του, τη Χούτνικ, όπου αγωνίστηκε για 3 χρόνια, έχοντας 31 συμμετοχές. Αφού αγωνίστηκε για πολλά χρόνια στην Πολωνία, αποφάσισε να συνεχίσει την καριέρα του στην Κύπρο και συγκεκριμένα στον Απόλλωνα Λεμεσού, βοηθώντας τον να κατακτήσει το πρωτάθλημα της περιόδου 2005-06, το πρώτο ύστερα από 12 χρόνια. 

Για 3 συνεχόμενες περιόδους(2003-2006), ήταν ο πρώτος σκόρερ του Κυπριακού Πρωταθλήματος. Το καλοκαίρι του 2007, όταν τελείωσε το συμβόλαιο του, αποφάσισε να μεταγραφεί στην Ανόρθωση Αμμοχώστου, οπού κατάκτησε ένα πρωτάθλημα και βοήθησε την ομάδα να μπει στους ομίλους του Champions League. Επίσης την περίοδο που κατάκτησε με την Ανόρθωση το πρωτάθλημα ήταν ο πρώτος σκόρερ του πρωταθλήματος. 

Στη συνέχεια, είχε ένα μικρό πέρασμα από την Καβάλα, πριν επιστρέψει πάλι στην Κύπρο για τον Άρη Λεμεσού, το χειμώνα του 2010, στον οποίο έκλεισε την ποδοσφαιρική του σταδιοδρομία.

Διεθνής σταδιοδρομία 
Στην εθνική ομάδα της χώρας του αγωνίστηκε για 4 παιχνίδια, αλλά η διαφωνία του με τον υφιστάμενο προπονητή του, του στοίχισε την παρουσία του στο Ευρωπαϊκό Πρωτάθλημα του 2008 με τα χρώματα της Εθνικής Πολωνίας.

Παραπομπές

Εξωτερικοί σύνδεσμοι 
 Λούκας Σόσιν στο 90minut.pl 
 Βιογραφικό στη σελίδα της Ανόρθωσης Αμμοχώστου
 Βιογραφικό στο Weltfussball.de

Πολωνοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Πολωνίας
Ποδοσφαιριστές Ανόρθωσης
Ποδοσφαιριστές ΑΟ Νέα Καβάλα
Ποδοσφαιριστές Σούπερ Λιγκ Ελλάδας
Ποδοσφαιριστές Απόλλων Λεμεσού
Ποδοσφαιριστές Άρη Λεμεσού
Ποδοσφαιριστές Βίσλα Κρακοβίας
Ποδοσφαιριστές Χούτνικ Νόβα Χούτα
Ποδοσφαιριστές Όντρα Βοτζίσλαβ
Ποδοσφαιριστές Εκστρακλάσα
Ποδοσφαιριστές Α΄ κατηγορίας Κύπρου
Ξένοι ποδοσφαιριστές στην Κύπρο
Ξένοι ποδοσφαιριστές στην Ελλάδα
Πολωνοί ποδοσφαιριστές στο εξωτερικό
Ποδοσφαιριστές Β΄ Κατηγορίας Κύπρου